Nikdy nehovor nikdy (film z roku 1983)

Nikdy nehovor nikdy () je britsko-americko-nemecký špionážno-akčno-dobrodružný triler z roku 1983, ktorý režíroval Irvin Kershner. Ide o neoficiálnu bondovku v ktorej hlavnú úlohu agenta 007 hrá Sean Connnery. Ide o remake Thunderballu, oficiálneho filmu ságy z roku 1965.

 Dej 
Zločinecká organizácia SPECTRE, pod vedením mocného Ernsta Stavra Blofelda (Max Von Sydow), ukradla špeciálne jadrové hlavice a chce vydierať rôzne organizácie sveta o vysoké výkupné. Ak by peniaze nezaplatili, boli by tak zlikvidované bližšie neurčené časti západnej civilizácie. James Bond (Sean Connery), agent 007 je po dlhšom odpočinku opäť povolaný do náročnej akcie, kde má vypátrať ničivé strely, kým narobia škody obrovského formátu. Stopa vedie k milionárovi Maximilianovi Largovi (Klaus Maria Brandauer), ktorý je nesmierne závislí na dominancii. Podobne na tom je aj jeho očarujúca asistujúca vrahyňa Fatima Blush (Barbara Carrera), s ktorou si 007 musí nejedenkrát poradiť. Bond ale nachádza nečakaného spojenca v Largovej milenke, ide o blonďavé a milé dievča Domino Petachi (Kim Basinger), ktoré mu v neľahkom boji proti zločineckej organizácii pomáha proti Largovi z osobných dôvodov.

 Fakty a zaujímavosti 
 Natáčalo sa vo Francúzsku, Španielsku, Spojenom kráľovstve na Bahamách a v Elstree Studios v Londýne.
 Prvý film herca a komika Rowana Atkinsona.
 John Barry bol pozvaný, aby urobil hudbu pre tento film, ale zdvorilo odmietol z úcty k Albertovi R. Broccolimu a jeho spojeniu s EON Productions.
 Prvé zmienky filmu siahajú až do roku 1976 po tom, čo vypršala 10-ročná zmluvná dohoda Kevina McCloryho uzavretá medzi ním a EON Productions.
 Film sa začal nakrúcať 27. septembra 1982.

 Konkurencia 
V roku 1983 vyšli do kín dva filmy so slávnym tajným agentom Iana Fleminga Jamesom Bondom v hlavnej úlohe. Prvý z nich bol Chobotnička trinásta oficiálna bondovka, v ktorej sa predstavil Roger Moore ako britský špión 007 po šiestykrát. V druhom rade išlo o Conneryho remake Thunderballu s názvom Nikdy nehovor nikdy, prvým filmom po 12 rokoch, v ktorom hral rolu Bonda. Stalo sa tak po jeho druhom odchode z mimoriadne úspešnej filmovej franšízy v roku 1971 filmom Diamanty sú večné. Iniciátorom remakového projektu bol Kevin McClory, spoluautor knižnej predlohy Thunderball. Pri rozpočte filmu Chobotnička, ktorý bol nižší o viac ako osem miliónov dolárov od Nikdy nehovor nikdy, zarobila oficiálna bondovka o vyše 25 miliónov dolárov ako jeho neoficiálny konkurent.

 Galéria 

 Referencie 

 Iné projekty 

 Externé odkazy 




 Nikdy nehovor nikdy v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1983
Kategória:Britské filmy
Kategória:Filmy USA
Kategória:Nemecké filmy